

**Дәрілік заттарды қосымша беру туралы**

***Күшін жойған***

Қарағанды облыстық мәслихатының 2016 жылғы 12 желтоқсандағы VI сессиясының № 143 шешімі. Қарағанды облысының Әділет департаментінде 2016 жылғы 28 желтоқсанда № 4068 болып тіркелді. Күші жойылды - Қарағанды облыстық мәслихатының 2021 жылғы 25 ақпандағы № 34 шешімімен

*Ескерту. Күші жойылды - Қарағанды облыстық мәслихатының 25.02.2021* № 34 *(ресми жарияланған күнінен бастап қолданысқа енгізіледі) шешімімен.*

      "Халық денсаулығы және денсаулық сақтау жүйесі туралы" Қазақстан Республикасының 2009 жылғы 18 қыркүйектегі Кодексіне, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңына сәйкес, Қарағанды облысының мәслихаты, **ШЕШІМ ЕТТІ:**

      1. Амбулаториялық емдеу кезінде дәрілік заттар тегін берілетін азаматтардың жекелеген санаттарына қосымша: диагнозы бар азаматтарға дәрілік заттар (рецепт бойынша) беріледі:

      "Муковисцидоз" - "Тобрамицин" дәрілік заты;

      "Жүйелі склеродермия" - "Метилпреднизолон" дәрілік заты;

      "Бехчета ауруы" - "Азатиоприн" дәрілік заты;

      "Жүйелі қызыл жегі" - "Белимумаб" дәрілік заты;

      "Аяқ артерияларының облитерациялайтын атеросклерозы" - "Ривароксабан" дәрілік заты;

      "Жүрекшелердің созылмалы фибрилляциясы (жыпылықтайтын аритмия)" - "Ривароксабан" дәрілік құралы.

      Ескерту. 1-тармақ жаңа редакцияда - Қарағанды облыстық мәслихатының 02.07.2020 № 553 (алғашқы ресми жарияланған күннен бастап қолданысқа енгізіледі) шешімімен.

      2. Шешімнің орындалуын бақылау облыстық мәслихаттың халықты әлеуметтік-мәдени дамыту және әлеуметтік қорғау жөніндегі тұрақты комиссиясына жүктелсін (С.М. Адекенов).

      3. Шешім ресми жарияланған күннен бастап күшіне енеді.

|  |  |
| --- | --- |
| *Сессия төрағасы* | *Г. Прокоп* |
| *Облыстық мәслихат* *хатшысы* | *Р. Әбдікеров* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК